b'\n_START_ARTICLE_\nTverr\xc3\xa5dalskyrkja\n_START_SECTION_\nToppunkt og bestigning\n_START_PARAGRAPH_\nDen h\xc3\xb8yeste toppen (Tverr\xc3\xa5dalskyrkja eller Store Tverr\xc3\xa5dalskyrkja) er 2 087 meter over havet. Toppen har en meget karakteristisk og dominerende profil sett fra Sota i Skj\xc3\xa5k. Tverr\xc3\xa5dalskyrkja har ogs\xc3\xa5 et lavere toppunkt, S\xc3\xb8re Tverr\xc3\xa5dalskyrkja, som er 2 034 moh. og ligger ca. 700 meter s\xc3\xb8rvest for det h\xc3\xb8yeste toppunktet._NEWLINE_Toppen ble besteget f\xc3\xb8rste gang 2. august 1842 av Harald Nicolai Storm Wergeland. I dag er den vanligste ruten til toppen opp \xc3\xb8stryggen fra Fortundalsbreen.'